PTTเกินคาดกำไร2.1หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — PTT อวดกำไรไตรมาส 3 กว่า 2.1 หมื่นล้าน เดินลุยธุรกิจถ่านหินเต็มสูบ หวังในปี 2558 เป็นที่รู้จักในฐานะผู้ขายถ่านหินระดับโลก ด้าน SVI ลุยซื้อโรงงาน
นายเทวินทร์ วงศ์วานิช ประธานเจ้าหน้าที่บริหารการเงิน บริษัท ปตท. (PTT) เปิดเผยผลดำเนินงานงวดไตรมาส 3 ปี 2553 ว่า มีกำไรสุทธิ 2.1 หมื่นล้านบาท มีกำไรสุทธิต่อหุ้น 7.64 บาท ปรับตัวเพิ่มขึ้นจากงวดเดียวกันของปีก่อนที่มีกำไรสุทธิ 1.69 หมื่นล้านบาท และมีกำไรสุทธิต่อหุ้น 6.01 ล้านบาท
ในงวดดังกล่าวบริษัทและบริษัทย่อยมีรายได้จากการขายและบริการจำนวน 4.61 แสนล้านบาท เพิ่มขึ้นจากงวดเดียวกันของปีก่อนที่มียอดขาย 4.44 แสนล้านบาท 
สำหรับงวด 9 เดือนมีกำไรสุทธิ 6.14 หมื่นล้านบาท มีกำไรสุทธิต่อหุ้น 21.69 บาท เพิ่มขึ้นจากงวดเดียวกันของปีก่อนที่มีกำไรสุทธิ 4.43 หมื่นล้านบาท มีกำไรสุทธิต่อหุ้น 15.69 บาท และมีรายได้รวม 1.4 ล้านล้านบาท เพิ่มขึ้นเช่นกันจากงวดเดียวกันของปีก่อนที่มีรายได้จากการขายและบริการ 1.13 ล้านล้านบาท
อย่างไรก็ตาม กำไรของ PTT ที่ออกมาถือว่ามากกว่าที่นักวิเคราะห์คาดการณ์ไว้ เช่น ดีบีเอส วิคเคอร์ส คาดว่างวดไตรมาส 3 จะมีกำไรสุทธิเพียง 2 หมื่นล้านบาท 
นายเทวินทร์ กล่าวว่า ภายในระยะเวลา 5 ปี (25542558) บริษัทตั้งเป้าว่าจะต้องมีปริมาณการขายถ่านหินถึง 30 ล้านตันต่อปี ซึ่งถือเป็นระดับที่เหมาะสมกับขนาดกิจการของ PTT ที่จะทำให้ทั่วโลกรับทราบว่า PTT ประกอบธุรกิจถ่านหิน
ทั้งนี้ ชื่อว่าถ่านหินเป็นธุรกิจที่มีการเติบโตในอนาคตมากกว่าน้ำมันและก๊าซธรรมชาติ บริษัทจึงพยายามเริ่มกระบวนการเรียนรู้มา 2 ปีแล้ว และหาก SRL ซึ่งเป็นบริษัทที่จดทะเบียนในตลาดหลักทรัพย์ออสเตรเลียซึ่งทำธุรกิจเหมืองถ่านหินเสร็จในเดือน ก.พ. จะทำให้บริษัทสามารถรับรู้รายได้ตามสัดส่วนการถือครองหุ้นที่เพิ่มขึ้นทันทีในไตรมาสแรก และบริษัทจะมีปริมาณการขายถ่านหินเพิ่มขึ้นเป็น 5 ล้านตันต่อปี จากเดิม 2 ล้านตันต่อปี จากจำนวนกำลังการผลิตทั้งหมดที่ 910 ล้านตันต่อปี 
ด้านนายพงษ์ศักดิ์ โล่ห์ทองคำ ประธานเจ้าหน้าที่บริหารบริษัท เอสวีไอ (SVI) กล่าวว่า ไตรมาส 4 ปีนี้หรือไตรมาสแรกปีหน้าบริษัทจะเข้าซื้อโรงงานแห่งที่ 4 และขายโรงงาน 1 ในราคาประมาณ 260 ล้านบาท ใกล้เคียงกันโดยโรงงานนี้ชื่อทีซีแอล เป็นโรงงานอิเล็กทรอนิกส์ของจีนที่ตั้งอยู่ใกล้โรงงาน 2 และ 3 ของบริษัทที่ตั้งอยู่บางกระดี่ ขณะที่โรงงาน 1 อยู่ที่แจ้งวัฒนะ ขณะนี้อยู่ระหว่างการรอเซ็นสัญญา
ขณะที่ราคาหุ้น PTT ปิดตลาดที่ 329 บาท ลดลง 4 บาท และมีแรงซื้อกระดานขนาดใหญ่ 1 รายการ มีมูลค่ามากสุดของวันที่ 239 ล้านบาท